Συμμετοχή του Οίκου Ναύτου στις δαπάνες λειτουργίας Υπηρεσιών του Ελεγκτικού Συνεδρίου. Η αμοιβή των υπαλλήλων του Ελεγκτικού Συνεδρίου που θα απασχοληθούν υπερωριακά στην έδρα του Ιδρύματος Οίκου Ναύτου, για τη διενέργεια κατασταλτικού ελέγχου των οικονομικών διαχειριστικών χρήσεων ετών 1977 έως και 1992 βαρύνει εξ ολοκλήρου τον προϋπολογισμό του νομικού τούτου προσώπου Η δαπάνη της προηγούμενης παραγράφου ορίζεται στο ποσό των σαράντα οκτώ εκατομμυρίων (48.000.000) δρχ. Ο χρόνος ελέγχου των παραπάνω χρήσεων, δεν δύναται να υπερβεί τα πέντε (5) έτη. Η ισχύς των διατάξεων του παρόντος αρχίζει από τη δημοσιεύσεώς του στην Εφημερίδα της Κυβερνήσεως. Στον Υπουργό Εμπορικής Ναυτιλίας, αναθέτουμε τη δημοσίευση και εκτέλεση του παρόντος διατάγματος.